“กรมธนารักษ์” ยกเว้นเก็บค่าเช่า “ราชพัสดุ” สูงสุด 2 ปี ช่วยผู้ประสบอุทกภัย
กรมธนารักษ์ ออกมาตรการช่วยเหลือผู้เช่าที่ราชพัสดุโดนผลกระทบน้ำท่วมทุกประเภท ยกเว้นการเก็บค่าเช่าสูงสุด 2 ปี พร้อมจัดเตรียมถุงยังชีพเพื่อมอบให้ผู้เช่าที่ราชพัสดุ
“กรมธนารักษ์” ยกเว้นเก็บค่าเช่าสูงสุด 2 ปี กำหนดมาตรการให้ความช่วยเหลือผู้เช่าที่ราชพัสดุ และได้รับผลกระทบจากภัยน้ำท่วมครั้งนี้
10 ต.ค. 2565

นายจำเริญ โพธิยอด รองปลัดกระทรวงการคลัง รักษาราชการแทน อธิบดีกรมธนารักษ์ เปิดเผยว่า กรมธนารักษ์ ออกมาตรการช่วยเหลือผู้ประสบอุทกภัยให้ผู้เช่าที่ราชพัสดุทุกประเภท ได้แก่ เช่าอยู่อาศัย, เช่าเพื่อประกอบการเกษตร, เช่าอาคารราชพัสดุ และเช่าที่ดินเพื่อประโยชน์อย่างอื่น โดยยกเว้นการเก็บค่าเช่าสูงสุด 2 ปี ในเบื้องต้นได้กำหนดมาตรการให้ความช่วยเหลือผู้เช่าที่ราชพัสดุ และได้รับผลกระทบจากภัยน้ำท่วมครั้งนี้ ได้แก่
3.กรณีผู้เช่าอาคารราชพัสดุ และผู้เช่าที่ดินเพื่อประโยชน์อย่างอื่นให้ยกเว้นการเรียกเก็บค่าเช่าตามข้อเท็จจริงว่าไม่สามารถดำเนินกิจการตามวัตถุประสงค์ในที่เช่าได้ โดยให้ยกเว้นการเรียกเก็บค่าเช่าเป็นรายเดือน เศษของเดือนให้นับเป็น 1 เดือน
นายจำเริญกล่าวต่อว่า ได้สั่งการให้สำนักงานธนารักษ์พื้นที่ เร่งสำรวจพื้นที่ในจังหวัดที่ได้รับผลกระทบจากอุทกภัย โดยเฉพาะกลุ่มประชาชนผู้เช่าที่ราชพัสดุ เพื่อจะได้ให้ความช่วยเหลือและบรรเทาความเดือดร้อนเป็นการด่วน พร้อมสั่งการให้สำนักงานธนารักษ์พื้นที่ จัดเตรียมถุงยังชีพเพื่อมอบให้ผู้เช่าที่ราชพัสดุ เจ้าหน้าที่ของสำนักงานธนารักษ์พื้นที่ และราษฎรข้างเคียงที่ได้รับผลกระทบจากอุทกภัย และรายงานความช่วยเหลือที่ได้ดำเนินการให้กรมธนารักษ์รับทราบ
“ผู้เช่าที่ราชพัสดุที่ได้รับผลกระทบจากอุทกภัย สามารถติดต่อสำนักงานธนารักษ์พื้นที่จังหวัดของท่าน เพื่อขอรับการช่วยเหลือจากกรมธนารักษ์” นายจำเริญกล่าว